wannaphong/clean_thaiwikipedia huggingface dataset:
# เข้ม ศิษย์สองพี่น้อง
เข้ม ศิษย์สองพี่น้อง เกิดวันที่ 16 ธันวาคม พ.ศ. 2527 เดิมเป็นที่รู้จักในชื่อ เข้ม แฟร์เท็กซ์1.18 代々木 ムエタイ強豪8人の相手求む   เป็นนักมวยไทยชาวไทย และครองตำแหน่งแชมป์โลก WMC มวยไทย รุ่นซูเปอร์เวลเธอร์เวท และใน พ.ศ. 2554 เขาได้เข้าร่วมแข่งขันในรายการไทยไฟท์ ที่ประเทศไทย ในรุ่น 67 กก.น็อกเอาต์ฉบับมวยสยาม. ปีที่ 23 ฉบับที่ 1980. วันที่ 28 ก.ย.-4 ต.ค. 2554. ISSN 15135438. หน้า 10 โดยเป็นแชมป์ของการแข่งขันครั้งนี้บัวขาว ป.ประมุข และ เข้ม ศิษย์สองพี่น้อง คว้าแชมป์ไทย ไฟต์ 2011

ในภายหลัง เขาได้ทำหน้าที่เป็นทั้งผู้จัดการ และเทรนเนอร์ให้แก่นักมวยไทยชื่อ อภิสิทธิ์ เค.ที.ยิมมวยตู้. ปีที่ 29 ฉบับที่ 1474. วันศุกร์ 19 ธ.ค. 2557. ISBN 974909107-8. หน้า 37

 ประวัติ 
เข้ม ศิษย์สองพี่น้อง มีชื่อจริงคือ สุรศักดิ์ ปักโคทะกัง เกิดวันที่ 16 ธันวาคม พ.ศ. 2527 ที่ตำบลตลาด อำเภอเมืองมหาสารคาม จังหวัดมหาสารคาม ซึ่งตั้งอยู่ทางภาคตะวันออกเฉียงเหนือ (ภาคอีสาน) ของประเทศไทย เขาเข้าแข่งขันครั้งแรกเมื่ออายุได้ 13 ปี ใน พ.ศ. 2540 นอกจากนี้ เขายังได้เข้าร่วมการแข่งขันรายการไทยไฟท์ โดยเขาสามารถเป็นฝ่ายชนะน็อค อเลสซิโอ แองเจลโล ซึ่งเป็นนักมวยไทยชาวอิตาลีในยกแรกเจ้าพระยา ท่าพระจันทร์. กีฬา. เนชั่นสุดสัปดาห์. ปีที่ 20 ฉบับที่ 1009. วันที่ 30 กันยายน พ.ศ. 2554. ISSN 15135705. หน้า 88 ของรอบ 8 คน ณ วันที่ 25 กันยายน พ.ศ. 2554 ที่หอประชุมมหาวิทยาลัยธรรมศาสตร์ ศูนย์รังสิตyai_2522. MUAYTHAI AROUND THE WORLD. มวยตู้. ปีที่ 26 ฉบับที่ 1307. วันศุกร์ 7 ต.ค. 2554. ISBN 974909107-8. หน้า 57 และในรอบรองชนะเลิศ เขาได้พบกับ ดอง ซูคิม ซึ่งเป็นนักมวยไทยจากประเทศเกาหลีใต้ โดยเข้มเป็นฝ่ายชนะคะแนน ซึ่งเขาได้พบกับ ฟาบิโอ ปินก้า ในรอบชิงชนะเลิศที่ลานพระบรมรูปทรงม้า ในวันที่ 18 ธันวาคม พ.ศ. 2554มวยสยามรายวัน. ปีที่ 19 ฉบับที่ 6664. วันจันทร์ที่ 28 พฤศจิกายน พ.ศ. 2554. หน้า 6 และเข้มเป็นฝ่ายชนะคะแนน คว้าแชมป์รายการดังกล่าวในที่สุด

 รายการแข่งขันและความสำเร็จ 
 พ.ศ. 2554 แชมป์ไทยไฟท์ 2011 (67 กก.)
 พ.ศ. 2554 แชมป์อีซูซุคัพทัวร์นาเมนท์ ครั้งที่ 21
 พ.ศ. 2553 เข็มขัดมวยไทย "นูเดอแชมเปี้ยนส์" (-70 กก.)
 พ.ศ. 2553 แชมป์การแข่งขัน เอ็กซ์โพลชันไฟท์ไนท์ วอลูม 01 (71 กก.)
 พ.ศ. 2552 แชมป์ MTA มวยไทยโลก (69 กก.)
 พ.ศ. 2552 เข็มขัดมวยไทย  "นูเดอแชมเปี้ยนส์" (-67 กก.)
 พ.ศ. 2552 แชมป์โลก WMC มวยไทย รุ่นซูเปอร์เวลเธอร์เวท (154 ปอนด์)
 พ.ศ. 2552 แชมป์ประเทศไทย รุ่นซูเปอร์เวลเธอร์เวท (154 ปอนด์)
 พ.ศ. 2551 แชมป์ WMC/S-1 คิงส์คัพทัวร์นาเมนท์
 พ.ศ. 2550 แชมป์เวทีมวยราชดำเนิน รุ่นซูเปอร์เฟเธอร์เวท (130 ปอนด์)
 แชมป์ประเทศไทยรุ่นซูเปอร์แบนตัมเวท
# ไมนด์เลสบีเฮฟเยอร์
ไมนด์เลสบีเฮฟเยอร์  เป็นวงหนุ่มบอยแบนด์ 4 คน ประกอบไปด้วย Prodigy, Roc Royal, Ray Ray และPrinceton ซึ่งเปิดตัวด้วยเพลง "My Girl" พวกเขาได้รวมตัวกันในลอสแอนเจลิส ในปี 2008 ได้ Millsap (ทำงานร่วมกับ บียอนเซ่, จัสติน ทิมเบอร์เลค)และ Vincent Herbert (ทำงานร่วมกับ เลดีกากา, โทนี แบรกซ์ตัน) เป็นผู้ค้นหาศิลปินหน้าใหม่ในการเต้นและร้อง2ปีก่อนอัดเสียง วงนี้เปิดตัวครั้งแรกในทัวร์ของ แบ็กสตรีตบอยส์, และ จัสติน บีเบอร์ ในปี2010 และพวกเขาในแสดงเพลง "My Girl" ใน The Today Show ในเดือน พฤศจิกายน ปี 2010 อีกด้วย
พวกเขาได้แรงจูงใจมาจาก ไมเคิล แจ็กสัน, อัชเชอร์ และ จัสติน ทิมเบอร์เลค และ มายด์เลสบีฮาวิเออร์ ยังเคยได้ไปร่วมทัวร์ใสคอนเสิร์ตของ จัสติน บีเบอร์ และ เจสัน เดอรูโล และยังได้แสดงเปิดตัวก่อนโชว์ของ เจเน็ต แจ็กสัน ในทัวร์ปี 2010 อีกด้วย

 สมาชิก 
 Prodigy
 Roc Royal
 Ray Rya
 Princeton

 ประวัติ 
*2011 เปิดอัลบั้ม Number 1 Girl
ในเดือนตุลา ปี 2010 ได้เปิด ซิงเกิลเพลง My Girls ออกสู่สายตาเป็นครั้งแรก

 ซิงเกิล 
 My Girl | อัลบั้ม Number 1 Girl
 Mrs. Right | อัลบั้ม Number 1 Girl
 Girls Talkin Bout | อัลบั้ม Number 1 Girl
 Christmas with My Girl | Non-album release
 Valentine's Girl | Non-album release
 Hello | อัลบั้ม Number 1 Girl

 ซิงเกิลรีมิกซ์ 
 My Girl (Feat. Ciara, Tyga & Lil Twist)

 ผลงาน 

สตูดิโออัลบั้ม
ชื่ออัลบั้ม  ปีที่วางแผง  ยอดขาย รายชื่อเพลง#1 Girlพ.ศ. 2554 

อัลบั้มนี้กำลัง Released ในประเทศรัฐนิวยอร์ก ในเร็วๆนี้

 ในชาร์จ 
 Song  Album  Peak  Week On Chart My Girl  #1 Girl  40  19

 แหล่งข้อมูลอื่น 

 เว็บไซต์อย่างเป็นทางการ
# ยึดวอลล์สตรีท
ออคคิวพายวอลล์สตรีท  เป็นชุดการเดินขบวนประท้วงที่เกิดขึ้นที่นครนิวยอร์ก เดิมการประท้วงเรียกร้องโดยกลุ่มกิจกรรมนิยมแคนาดา แอดบัสเตอร์ส (Adbusters) ได้รับแรงบันดาลใจจากขบวนการอาหรับสปริง โดยเฉพาะการประท้วงจัตุรัสตอห์รีร์ (Tahrir Square) ในกรุงไคโร อันเป็นจุดเริ่มต้นของการปฏิวัติอียิปต์ พ.ศ. 2554 และจากการประท้วงในสเปน

ผู้ประท้วงส่วนใหญ่ประท้วงต่อความไม่เท่าเทียมทางสังคมและเศรษฐกิจ ความโลภของภาคธุรกิจ (corporate greed) และอิทธิพลของเงินบรรษัทและนักวิ่งเต้นในรัฐบาล และความกังวลอื่น ๆWall Street protesters: We're in for the long haul Bloomberg Businessweek. Accessed: 3 October 2011. แอดบัสเตอร์สแถลงว่า "เริ่มต้นจากข้อเรียกร้องง่าย ๆ หนึ่งข้อ [คือ] คณะกรรมาธิการของประธานาธิบดีให้แยกเงินจากการเมือง เราเริ่มต้นจัดวาระให้แก่อเมริกาใหม่"Adbusters , Adbusters, July 13, 2011; accessed September 30, 2011 โดยจนถึงวันที่ 1 ตุลาคม การเดินขบวนที่คล้ายกันมีจัดขึ้นในกรุงวอชิงตัน ดี.ซี., ลอสแอนเจลิส, บอสตัน, ชิคาโก, ไมอามี, พอร์ตแลนด์ รัฐเมน, พอร์ตแลนด์ รัฐโอริกอน, ซีแอตเทิล, เดนเวอร์ และ คลีฟแลนด์ Occupy Wall Street protest continues in Cleveland  

แม้การประท้วงดังกล่าวจะเสนอโดยนิตยสารแอดบัสเตอร์ส แต่การเดินขบวนดังกล่าวไม่มีผู้นำ  นักเคลื่อนไหวจากกลุ่มนิรนามได้กระตุ้นให้ผู้ติดตามมีส่วนในการประท้วง ซึ่งเพิ่มความสนใจแก่กลุ่ม การประท้วงดังกล่าวรวมประชาชนในจุดยืนทางการเมืองต่าง ๆ กันมารวมกัน
# สาวแว่น
สาวแว่น ("glasses girl") หมายถึง หญิงสาวที่สวมแว่นตาจนเป็นบุคลิกลักษณะ และโดยเฉพาะอย่างยิ่ง เมื่อหญิงนั้นน่ารักเหมือนตัวละครในอนิเมะมังงะ คำนี้เดิมผู้คลั่งอนิเมะมังงะใช้เรียกตัวละครหญิงสวมแว่น ต่อมาขยายไปหมายถึงหญิงสาวในโลกจริงหรือในอนิเมะมังงะก็ได้

สาวแว่น ไม่ว่าที่เป็นมนุษย์จริง หรือตัวละคร อาจสวมแว่นเพราะมีปัญหาทางสายตาหรือไม่ก็ได้ ไม่เป็นข้อพิจารณาของคำว่า "สาวแว่น"少年サンデー特別編集プロジェクト編「コナンドリル : オフィシャル・ブック」 小学館 、2003年ISBN 4-09-179402-5 อนึ่ง ไม่ถือกันด้วยว่า แว่นเป็นวัตถุเร้ากามารมณ์ (fetish) เหมือนอย่างเครื่องแบบนักเรียนของสาวในชุดนักเรียน (seifuku) หรือชุดของสาวใช้ (meido)

ในอนิเมะและมังงะ มักแสดงภาพสาวแว่นว่า เป็นพวกมีโลกส่วนตัวสูง โดยเฉพาะพวกหนอนหนังสือหรือบ้าคอมพิวเตอร์ในเรื่องวัฒนธรรมร่วมสมัย และมักไม่เข้าสังคมในโลกจริง黒石翁と彼女のレンズにうつり隊著「眼鏡っ娘大百科」 二見書房 、2005年ISBN 4-57-605155-5 ตัวอย่างของสาวแว่นทำนองนี้ คือ ฮาเซกาว่า จิซาเมะ (Hasegawa Chisame) จากมังงะเรื่อง คุณครูจอมเวท เนกิมะ! (Negima! Magister Negi Magi) ของเค็ง อะกะมะสึ (Ken Akamatsu)

นอกจากนี้ ในญี่ปุ่น โดยเฉพาะในวรรณกรรมเยาวชนญี่ปุ่น มักมีทัศนคติโดยทั่วไปว่า สาวแว่นเป็นนักเรียนหญิง มีนิสัยเรียบร้อย มีเสน่ห์ แต่บางครั้งชอบเอาแต่ใจและชอบบงการ สาวแว่นทำนองนี้ปรากฏให้เห็นบ่อยเป็นตัวละครประเภท "หัวหน้าห้อง" (いいんちょう iinchō, อีนโช; class representative) ซึ่งมักเป็นที่เคารพเลื่อมใสของนักเรียนดี และมักถูกนักเรียนเหลวไหล (slacker) ล้อเลียนเสมอ ตัวอย่างเช่น ทาคาระ มิยูกิ (Takara Miyuki) จากมังงะเรื่อง ลัคกี้ สตาร์ (Lucky Star) ของคะงะมิ โยะชิมิซุ (Kagami Yoshimizu) และมิโดริคาวะ เลตัส (Midorikawa Letasu) จากมังงะเรื่อง โตเกียวเหมียวเหมียว (Tokyo Mew Mew) ของเรโกะ โยะชิดะ (Reiko Yoshida)

สำหรับผู้ชายที่ใส่แว่นนั้นเรียก "หนุ่มแว่น" (メガネ男子 meganedanshi, เมะงะเนะดันชิ) ส่วนในทางวิชาการ เรียกการเกิดกามารมณ์ต่อบุคคลที่สวมแว่นว่า "การเกิดอารมณ์เพศจากแว่นสายตา" (glasses fetishism)友利昂介著「日本人はなぜ黒ブチ丸メガネなのか」 ごま書房 、2006年ISBN 4-34-101885-X
# เลินนาร์ด คอมเพจโน
เลินนาร์ด โจเซฟ วิคเตอร์ คอมเพจโน หรือ เลินนาร์ด คอมเพจโน  นักมีนวิทยาชาวอเมริกัน ผู้เชี่ยวชาญโดยเฉพาะเรื่องของปลาฉลาม

ดร.คอมเพจโนจบการศึกษาระดับปริญญาเอกจากมหาวิทยาลัยสแตนฟอร์ด เมื่อปี ค.ศ. 1979 ด้วยทุนการศึกษาของสถาบัน รวมถึงได้รับการทุนการศึกษาจากมหาวิทยาลัยฮาร์เวิร์ดด้วย  เป็นอาจารย์พิเศษของมหาวิทยาลัยซานฟรานซิสโกสเตท ระหว่างปี ค.ศ. 1979 ถึงปี ค.ศ. 1985

ดร.คอมเพจโน ปัจจุบันเป็นหัวหน้าของศูนย์การวิจัยปลาฉลาม และภัณฑารักษ์ด้านปลา ของพิพิธภัณฑ์อิซิโกแอฟริกาใต้ ที่เคปทาวน์ เป็นผู้เชี่ยวชาญที่ได้รับการยอมรับในระดับสากลเกี่ยวกับปลาฉลาม เป็นผู้เชี่ยวชาญในระดับแนวหน้าของโลกเกี่ยวกับระบบร่างกาย การเปลี่ยนรูปร่างวิวัฒนาการซากดึกดำบรรพ์, สัตวภูมิศาสตร์ และความหลากหลายทางประวัติศาสตร์ธรรมชาติและการอนุรักษ์ปลาฉลาม เป็นรองประธานภูมิภาคกรรมการปลาฉลามของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) เป็นหนึ่งในกลุ่มผู้เชี่ยวชาญและที่ปรึกษาด้านการวิจัยสำหรับกองประมงขององค์การอาหารและการเกษตรแห่งสหประชาชาติ (FAO) ของสหประชาชาติ มีผลงานตีพิมพ์ยอดนิยมกว่า 200 เอกสารบทความ, รายงาน, เว็บไซต์, หนังสือและบทความต่าง ๆ เกี่ยวกับปลาฉลามและปลากระดูกอ่อนต่าง ๆ [ DR. LEONARD JOSEPH VICTOR COMPAGNO ]

ในด้านการอนุกรมวิธาน เป็นหนึ่งในผู้อนุกรมวิธานปลากระเบนขาว (Himantura signifer) ซึ่งเป็นปลากระเบนน้ำจืดที่พบได้ในภูมิภาคเอเชียตะวันออกเฉียงใต้ด้วยจาก Fishbase.org
# วิทยาสัตว์เลื้อยคลานและสัตว์สะเทินน้ำสะเทินบก
วิทยาสัตว์เลื้อยคลานและสัตว์สะเทินน้ำสะเทินบก  เป็นสัตววิทยาแขนงหนึ่ง ที่ศึกษาโดยเฉพาะกับสัตว์เลื้อยคลานและสัตว์สะเทินน้ำสะเทินบก อาทิ เต่า, ตะพาบ, จระเข้, กิ้งก่า, จิ้งจก, ตุ๊กแก, งู, กบ, คางคก, ซาลาแมนเดอร์, ทัวทารา

โดยคำว่า "Herpetology" มาจากภาษากรีก คำว่า ἑρπήτόν (herpeton) หมายถึง "สัตว์ที่น่าขยะแขยง" และ λογία (logia) หมายถึง "ความรู้ หรือ การศึกษา" ซึ่งผู้ที่มีความสนใจหรือศึกษาศาสตร์ด้านนี้โดยเฉพาะเรียกว่า นักวิทยาสัตว์เลื้อยคลานและสัตว์สะเทินน้ำสะเทินบก 

สำหรับ ผู้ที่จะเป็นนักวิทยาสัตว์เลื้อยคลานและสัตว์สะเทินน้ำสะเทินบกได้นั้นต้องมีภูมิหลังการศึกษาวิทยาศาสตร์และคณิตศาสตร์อย่างดีเยี่ยม มีสถาบันการศึกษาเพียงไม่กี่แห่งเท่านั้นที่เปิดสอนศาสตร์แขนงนี้

สำหรับในประเทศไทยแล้ว การเปิดสอนศาสตร์แขนงนี้ในสถาบันการศึกษาโดยตรงยังไม่มี แต่จะอยู่ในภาควิชาต่าง ๆ ที่เกี่ยวข้อง อาทิ ภาควิชาสัตววิทยา คณะวิทยาศาสตร์ มหาวิทยาลัยเกษตรศาสตร์ เป็นต้น[ ภาควิชาสัตววิทยา คณะวิทยาศาสตร์ มหาวิทยาลัยเกษตรศาสตร์ ]และมีผู้นิยมชมชอบและเชี่ยวชาญอยู่จำนวนไม่น้อย เช่น ผู้ที่นิยมการเลี้ยงสัตว์แปลก ๆ หรือ ผู้ที่ทำงานด้านนี้ในทางวิชาการ อาทิ น.อ.(พิเศษ) วิโรจน์ นุตพันธุ์, จารุจินต์ นภีตะภัฏ, ธัญญา จั่นอาจ, วีรยุทธ์ เลาหะจินดา เป็นต้น
# เจ้าหญิงคิกูโกะ พระชายาในเจ้าชายโนบูฮิโตะ
เจ้าหญิงคิกูโกะ พระชายาในเจ้าชายโนบูฮิโตะ (26 ธันวาคม พ.ศ. 2454 – 18 ธันวาคม พ.ศ. 2547) มีพระนามเดิมว่า คิกูโกะ โทกูงาวะ  เป็นพระชายาในเจ้าชายโนบูฮิโตะ ทากามัตสึโนะมิยะ เป็นพระสุณิสาในจักรพรรดิไทโช และเป็นพระปิตุลานีในสมเด็จพระจักรพรรดิอากิฮิโตะ

 พระประวัติ 
 พระชนม์ชีพตอนต้น 
เจ้าหญิงคิกูโกะประสูติเมื่อวันที่ 26 ธันวาคม พ.ศ. 2454 หรือพระนามเดิมคิกูโกะ โทกูงาวะ เป็นธิดาคนที่สองของโยชิฮิซะ โทกูงาวะ กับมิเอโกะ โทกูงาวะ (พระนามเดิม เจ้าหญิงมิเอโกะแห่งอาริซูงาวะ) บิดาเป็นบุตรของโยชิโนบุ โทกูงาวะ โชกุนคนสุดท้ายของญี่ปุ่น ส่วนมารดาเป็นพระธิดาในเจ้าชายทาเกฮิโตะ อาริซูงาวะโนะมิยะ ทายาทรุ่นที่ 7 ของตำแหน่งเจ้าชายอาริซูงาวะ ซึ่งเป็นหนึ่งในสี่ราชสกุลที่สืบมาแต่สมัยเอโดะ

คิกูโกะสำเร็จการศึกษาระดับประถมและมัธยมศึกษาจากโรงเรียนกากูชูอิงซึ่งเป็นโรงเรียนหญิงล้วน จนเมื่อมีอายุได้ 18 ปี คิกูโกะจึงได้หมั้นกับเจ้าชายโนบูฮิโตะ ทากามัตสึโนะมิยะ ซึ่งขณะนั้นอยู่ในลำดับที่สามของการสืบราชบัลลังก์ญี่ปุ่น

 เสกสมรส 
เธอได้เสกสมรสกับเจ้าชายโนบูฮิโตะ ทากามัตสึโนะมิยะ เมื่อวันที่ 4 กุมภาพันธ์ พ.ศ. 2473 ที่จัดขึ้นภายในพระราชวังอิมพีเรียล หลังการเสกสมรสได้เพียงไม่นานทั้งสองพระองค์ได้เสด็จฯ ไปประกอบพระกรณียกิจในต่างประเทศ ก่อนจะเสด็จฯ นิวัตกลับมายังประเทศญี่ปุ่นในเดือนมิถุนายน พ.ศ. 2474 และเข้าพำนักในทากานาวะ เขตมินาโตะ กรุงโตเกียว

เจ้าชายโนบูฮิโตะและเจ้าหญิงคิกูโกะทรงครองคู่มายาวนานแต่ไม่มีพระโอรส-ธิดาด้วยกัน จนกระทั่งพระสวามีสิ้นพระชนม์เสียก่อนในปี พ.ศ. 2530

 ปลายพระชนม์ชีพ 
thumb|200px|เจ้าชายโนบูฮิโตะและเจ้าหญิงคิกูโกะในเบอร์ลิน พ.ศ. 2473
เจ้าหญิงคิกูโกะได้เป็นพระกุลเชษฐ์ที่มีพระชันษาสูงที่สุดของราชวงศ์ญี่ปุ่น หลังจากการสวรรคตของจักรพรรดินีโคจุง พระราชชนนีในสมเด็จพระจักรพรรดิอากิฮิโตะในปี พ.ศ. 2543

เมื่อครั้งการประสูติกาลของเจ้าหญิงไอโกะ พระธิดาเพียงพระองค์เดียวในมกุฎราชกุมารนารูฮิโตะ และมกุฎราชกุมารีมาซาโกะ พระองค์ถือเป็นพระบรมวงศานุวงศ์ชั้นผู้ใหญ่ที่ทรงกล่าวถึงการเปลี่ยนแปลงกฎมนเทียรบาลว่าด้วยการสืบราชบัลลังก์ของฝ่ายในต่อสาธารณชนเรื่องราวของเจ้าหญิงมาซาโกะและเจ้าหญิงไอโกะ โดยทรงนิพนธ์บทความลงในนิตยสารฟูจิง-โกรง ซึ่งเป็นนิตยสารรายเดือน ซึ่งภายในมีเนื้อหาเกี่ยวข้องกับแนวความคิดที่จะให้ฝ่ายในสามารถสืบราชสมบัติได้

"ข้าพเจ้าคิดว่ามันเป็นไปได้ที่จะให้พระบรมวงศานุวงศ์ฝ่ายในสามารถครองราชสมบัติเป็นรัชกาลที่ 127 และก็ไม่เป็นการแปลกอันใด เมื่อพิจารณาถึงประวัติศาสตร์อันยาวนานของญี่ปุ่น"

เจ้าหญิงคิกูโกะสิ้นพระชนม์เมื่อวันที่ 18 ธันวาคม พ.ศ. 2547 ณ ศูนย์การแพทย์เซนต์ลู้ก กรุงโตเกียว ประเทศญี่ปุ่น หลังเสด็จฯ เข้ารับการรักษาพระโรคบ่อยครั้งตามพระชันษา สิริพระชันษา 92 ปี โดยมีการจัดพระราชพิธีเมื่อวันที่ 26 ธันวาคมปีเดียวกันนั้นเอง ณ สุสานโทชิมางาโอกะ เขตบุงเกียว กรุงโตเกียว

 พระเกียรติยศ 
 พระอิสริยยศ 
 26 ธันวาคม พ.ศ. 2454 – 4 กุมภาพันธ์ พ.ศ. 2473 : เลดีคิกูโกะ โทกูงาวะ
 4 กุมภาพันธ์ พ.ศ. 2473 – 18 ธันวาคม พ.ศ. 2547 : เจ้าหญิงคิกูโกะ พระชายาฯ

 เครื่องราชอิสริยาภรณ์ 
  ญี่ปุ่น : เครื่องราชอิสริยาภรณ์รัตนมงกุฎ
  สเปน : เครื่องราชอิสริยาภรณ์พระราชินีมารีอาลุยซา

 พงศาวลี
# ซัยนุลอาบิดีน บิน อะลี
ซัยนุลอาบิดีน บิน อะลี (3 กันยายน ค.ศ. 1936 – 19 กันยายน ค.ศ. 2019) เป็นนักการเมืองชาวตูนิเซียที่ดำรงตำแหน่งประธานาธิบดีตูนิเซีย คนที่ 2 ใน พ.ศ. 2530 จนล่มสลายหลังการปฏิวัติตูนิเซียใน พ.ศ. 2554 บิน อะลีเคยดำรงตำแหน่งนายกรัฐมนตรีในเดือนตุลาคม ค.ศ. 1987 เขาได้ตำแหน่งประธานาธิบดีในวันที่ 7 พฤศจิกายน ค.ศ. 1987 หลังรัฐประหารที่ไร้การนองเลือด และประกาศให้อัลฮะบีบ บูรกีบะฮ์ ประธานาธิบดีในตอนนั้น เป็นผู้ไร้ความสามารถ บิน อะลีได้รับเลือกตั้งกลับมาดำรงตำแหน่งโดยได้รับเสียงส่วนใหญ่เกินร้อยละ 90 ทุกครั้ง การเลือกตั้งใหม่ครั้งสุดท้ายของเขาอยู่ในวันที่ 25 ตุลาคม ค.ศ. 2009

ในวันที่ 14 มกราคม ค.ศ. 2011 หลังมีการประท้วงหนึ่งเดือน เขาถูกบังคับให้ลี้ภัยไปที่ประเทศซาอุดีอาระเบียพร้อมกับลัยลา บิน อะลี ภรรยาของเขากับลูก 3 คน รัฐบาลชั่วคราวตูนีเซียถามองค์การตำรวจอาชญากรรมระหว่างประเทศให้ทำหมายจับระหว่างประเทศ โดยตั้งข้อหาฟอกเงินและค้ายาเสพติด ศาลตูนิเซียพิจารณาคดีลับหลัง แล้วตัดสินให้บิน อะลีกับภรรยาของเขาให้จำคุก 35 ปีในวันที่ 20 มิถุนายน ค.ศ. 2011 ในข้อหาลักทรัพย์และมีเงินและเครื่องเพชรอย่างผิดกฎหมาย ในเดือนมิถุนายน ค.ศ. 2012 ศาลตูนิเซียตัดสินเขาลับหลังให้จำคุกตลอดชีวิตจากการปลุกระดมให้ก่อความรุนแรงและฆาตกรรมและศาลทหารก็ตัดสินด้วยวิธีเดียวกันในเดือนเมษายน ค.ศ. 2013 ด้วยข้อหาการปราบปรามการประท้วงอย่างรุนแรงที่เศาะฟากิส แต่เขาไม่ได้รับโทษใด ๆ แล้วเสียชีวิตที่ญิดดะฮ์ ประเทศซาอุดีอาระเบียในวันที่ 19 กันยายน ค.ศ. 2019 ตอนอายุ 83 ปี หลังลี้ภัยเป็นเวลาเกือบทศวรรษ

 สุขภาพและเสียชีวิต 
ในวันที่ 17 กุมภาพันธ์ ค.ศ. 2011 มีรายงานว่าบิน อะลี เกิดป่วยด้วยโรคหลอดเลือดสมอง และต้องเขารักษาตัวที่โรงพยาบาลอย่างไม่มีกำหนด อัลญะซีเราะฮ์รายงานว่า ข้อมูลซาอุดียืนยันว่าบิน อะลี ประสบกับภาวะแทรกซ้อนรุนแรงจากโรคหลอดเลือดสมองได้อย่างต่อเนื่อง และอยู่ในขั้นวิกฤตAljazeera Satellite Channel, Newshour, 17 February 2011 โดยรัฐบาลซาอุดีอาระเบียไม่ได้ยืนยันหรือปฏิเสธข้อมูลนี้

บิน อะลีเสียชีวิตในโรงพยาบาลที่ญิดดะฮ์ ประเทศซาอุดีอาระเบียจากมะเร็งต่อมลูกหมากในวันที่ 19 กันยายน ค.ศ. 2019 ด้วยอายุ 83 ปี ร่างของเขาถูกนำไปฝังในวันที่ 21 กันยายนที่อัลบะกีอ์ มะดีนะฮ์
# ราชสีมาซอรัส
ราชสีมาซอรัส สุรนารีเอ (Ratchasimasaurus suranareae) เป็นไดโนเสาร์ประเภทกินพืช จัดอยู่ในกลุ่มที่มีสะโพกแบบนก (ออร์นิโธพอด) กลุ่มเดียวกับอิกัวโนดอน พบกรามล่างซ้ายและร่องฟันโค้งตามรูปฟัน และมีโครงขากรรไกรชี้ไปด้านหลัง  ขาหน้าสั้นกว่าขาหลัง มักเดินสองเท้าหรือเดินสี่เท้าเป็นครั้งคราว นิ้วมือและเท้ามี 5 นิ้ว สามารถงุ้มงอนิ้วเพื่อจับกิ่งไม้ได้และมีนิ้วโป้งขนาดใหญ่สันนิษฐานว่าอาจจะมีไว้เพื่อป้องกันตัว ปลายปากคล้ายเป็ดและคาดว่ามี ลิ้นยาวเพื่อตวัดอาหารเข้าปาก กินพืชพวกเฟิร์นและหญ้าหางม้าเป็นอาหาร

พบในชั้นหินกรวดมนปนปูน หมวดหินโคกกรวด ซึ่งอยู่ในสมัยแอปเทียน (Aptian) ยุคครีเทเชียสตอนต้น หรืออายุประมาณ 100 ล้านปีก่อน แหล่งที่พบคือบริเวณสระน้ำของหมู่บ้านโป่งแมลงวัน ตำบลโคกกรวด อำเภอเมืองนครราชสีมา จังหวัดนครราชสีมา การค้นพบนี้ เป็นผลงานวิจัยร่วมกันของนักวิจัยจากสถาบันวิจัยไม้กลายเป็นหินและทรัพยากรธรณีภาคตะวันออกเฉียงเหนือ เฉลิมพระเกียรติ มหาวิทยาลัยราชภัฏนครราชสีมา และพิพิธภัณฑ์ไดโนเสาร์ฟูกูอิFukui Prefectural Dinosaur Museum  ประเทศญี่ปุ่น คณะผู้วิจัยได้ให้ชื่อสกุลของไดโนเสาร์นี้ว่า "ราชสีมาซอรัส" ตามชื่อแบบสั้นของจังหวัดนครราชสีมา ซึ่งเป็นแหล่งค้นพบ และให้ชื่อเฉพาะชนิดพันธุ์ว่า "สุรนารีเอ" ตามชื่อของท้าวสุรนารี วีรสตรีของจังหวัดนครราชสีมา  แต่เป็นที่น่าสังเกตว่า ไดโนเสาร์นี้ ไม่ได้วิจัยโดย นักไดโนเสาร์ (Dinosaurologist) โดยตรง
# โซลิเล เอ็มบิทยี
โซลิเล เอ็มบิทยี  (Zolile Mbityi) นักมวยสากลชาวแอฟริกาใต้ เกิดเมื่อ 5 มิถุนายน พ.ศ. 2513 สถิติการชก 50 ครั้ง ชนะ 34 (น็อค 11) เสมอ 3 แพ้ 13 
เกียรติประวัติ
 แชมป์แอฟริกาใต้รุ่นฟลายเวท (2539-2544)
 แชมป์แอฟริกาใต้รุ่นซูเปอร์ฟลายเวท (2549 - 2550)
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นฟลายเวท WBF เมื่อ 1 เมษายน 2538 แพ้คะแนน ฟ้าลั่น ศักดิ์กรีรินทร์ ที่ อำนาจเจริญ
 ชิงแชมป์โลกรุ่นฟลายเวท WBO เมื่อ 9 ตุลาคม 2538 แพ้น็อค อัลเบอร์โต จีมิเนซ ยก 2 ที่ เม็กซิโก
 ชิงแชมป์โลกรุ่นฟลายเวท WBU เมื่อ 5 มีนาคม 2542 แพ้คะแนน ปีเตอร์ คัลชอร์ ที่ อังกฤษ
 ชิงแชมป์เครือจักรภพอังกฤษรุ่นฟลายเวท เมื่อ 10 พฤษภาคม 2546 แพ้คะแนน ดาเล โรบินสัน ที่ อังกฤษ
 ชิงแชมป์เครือจักรภพอังกฤษรุ่นฟลายเวท เมื่อ 7 เมษายน 2549 แพ้คะแนน ลี ฮัสกิน ที่ อังกฤษ
 ชิงแชมป์เงารุ่นซูเปอร์ฟลายเวท WBC แพ้คะแนน อีวานส์ มบัมบา ที่ แอฟริกาใต้
# มิเกล ฟรันเซีย
มิกูเอล แองเจล ฟรานเซีย (Miguel Angel Francia) นักมวยสากลชาวอาร์เจนตินา เกิดเมื่อ 19 กันยายน พ.ศ. 2504 ที่กรุงบูเอโนสไอเรส สถิติการชก 73 ครั้ง ชนะ 40 (น็อค 4) เสมอ 8 แพ้ 25 
เกียรติประวัติ
 แชมป์อาร์เจนตินารุ่นเฟเธอร์เวท (2530, 2533 - 2535)
 แชมป์เงารุ่นเฟเธอร์เวท WBC
 ชิง 13 พฤษภาคม 2532 ชนะคะแนน โทนี่ มิลเลอร์ ที่ ออสเตรเลีย
 เสียแชมป์ 27 มิถุนายน 2532 แพ้คะแนน ศรีคูณ ณ ราชวัตร ที่ กทม.
 แชมป์อเมริกาใต้รุ่นเฟเธอร์เวท
 ชิง 6 กรกฎาคม 2533 ชนะคะแนน เบนิโต เซกุนโด บาดีญา ที่ อาร์เจนตินา
 ป้องกันแชมป์ครั้งที่ 1, 12 เมษายน 2534 ชนะคะแนน รูเบน ริคาร์โด อัสโตร์กา ที่ อาร์เจนตินา
 เสียแชมป์ 6 พฤศจิกายน 2535 แพ้คะแนนโดยเทคนิค เคลาดิโอ วิคเตอร์ มาร์ติเนซ ที่ อาร์เจนตินา
 เคยชิงแชมป์ต่อไปนี้แต่ไม่สำเร็จ
 ชิงแชมป์อเมริกาใต้รุ่นไลท์เวทเมื่อ 26 ตุลาคม 2539 แพ้คะแนน ริคาร์โด ดาเนียล ซิลวา ที่ อาร์เจนตินา
อ้างอิง
 สถิติการชก boxrec.com
# เอฟซีดับเบิลยู ฟลอริดา เฮฟวี่เวท แชมเปี้ยนชิพ
เอฟซีดับเบิลยู ฟลอริดา เฮฟวี่เวท แชมเปี้ยนชิพ เป็นเข็มขัดแชมป์รุ่นเฮฟวี่เวท ดิวิชั่น ของค่ายพัฒนาทักษะของ ฟลอริดาแชมเปียนชิปเรสต์ลิง ก่อตั้งขึ้นเมื่อ 15 กุมภาพันธ์ 2008 และเข็มขัดได้ยุบลงในวันที่ 14 สิงหาคม 2012

ประวัติ
แชมป์ฟลอริดา เฮฟวี่เวท เอฟซีดับเบิลยูคนแรก คือ เจก เฮเกอร์ จากการเอาชนะในแมทช์การปล้ำแบทเทิล รอยัล 23 คน เขาจับ เท็ด ดิบิอาซี่ จูเนียร์ ตกเวทีเป็นคนสุดท้าย และได้กลายเป็นแชมป์ฟลอริดา เฮฟวี่เวท เอฟซีดับเบิลยู คนแรกไปในที่สุด ต่อมาเฮเกอร์ สามารถเอาชนะ แชมป์เซาท์เธน เฮฟวี่เวท เอฟซีดับเบิลยู ฮีท มิลเลอร์ ในการรวมแชมป์ทั้ง 2 เส้น ระหว่างแชมป์ฟลอริดา เฮฟวี่เวท เอฟซีดับเบิลยู กับ แชมป์เซ้าเธน เฮฟวี่เวท เอฟซีดับเบิลยู ไปในที่สุด 

รายนามการครองแชมป์
Key
เครื่องหมายความหมาย#ลำดับการครองแชมป์สมัยสมัยการครองแชมป์ของนักมวยปล้ำศึกศึกที่ใช้ในการชิงแชมป์ +แชมป์ที่ยังคงครองอยู่
 #นักมวยปล้ำสมัยวันที่ได้ระยะการครอง (วัน)สถานที่ศึกหมายเหตุ1Jake Hager1Tampa, FloridaLive eventHager defeated Ted DiBiase, Jr. after both were the two remaining superstars in a 23-man battle royal. On March 22, 2008, Hager defeated FCW Southern Heavyweight Champion Heath Miller to unify the two championships and retire the FCW Southern Heavyweight Championship.2Sheamus O'Shaunessy1Tampa, FloridaLive event3Eric Escobar1Tampa, FloridaFCW4Joe Hennig1Tampa, FloridaFCW5Drew McIntyre1Tampa, FloridaFCWDrew McIntyre defeated Eric Escobar in a singles match after Hennig was forced to turn in his title due to injury.6Tyler Reks1Tampa, FloridaFCW7Heath Miller1Tampa, FloridaFCW8Justin Angel1Tampa, FloridaFCWThis was a two out of three falls match.9Alex Riley1Tampa, FloridaFCWThis was a three–way match, also involving Wade Barrett.10Mason Ryan1Tampa, FloridaFCWThis was a three–way match, also involving Johnny Curtis.11Bo Rotundo1Tampa, FloridaMarch of ChampionsNorman Smiley was the special guest referee.12Lucky Cannon1Tampa, FloridaMarch of Champions Brett DiBiase was the special guest referee.13Bo Rotundo2Tampa, FloridaFCW—Vacated——Tampa, FloridaFCWTitle vacated after Rotundo was sidelined with an injury.14Leo Kruger1Tampa, FloridaFCWThis was a fatal–four-way match, also involving Dean Ambrose, Husky Harris and Damien Sandow.15Mike Dalton1Tampa, FloridaFCW16Leo Kruger2Tampa, FloridaFCW17Seth Rollins1Tampa, FloridaFCW18Rick Victor1Crystal River, FloridaLive event19Bo Rotundo/Bo Dallas3Crystal River, FloridaLive event20Rick Victor2Punta Gorda, FloridaLive event21Richie Steamboat1St. Augustine, FloridaLive event—Deactivated——Tampa, Florida—Title retired when FCW became NXT Wrestling.

สถิติการครองแชมป์
การแข่งขันล่าสุด เกิดขึ้นเมื่อ  , 
†แชมป์คนปัจจุบัน<1ครองแชมป์ไม่ถึง 1 วัน

ลำดับ นักมวยปล้ำ#สมัยระยะการครองต่อวัน1 Jake Hager  1  2162 Mason Ryan  1  1963 Justin Angel  1  1754 Leo Kruger  2  1545 Bo Rotundo/Bo Dallas  3  1326 Alex Riley  1  1267Seth Rollins 1  114 8 Lucky Cannon  1  1059 Sheamus O'Shaunessy  1  84 Drew McIntyre  1  8411 Eric Escobar  1  7712 Tyler Reks  1  6313 Heath Miller  1  4214  Richie Steamboat  1  25 15 Joe Hennig  1  21 Mike Dalton  1  2117 Rick Victor  2  7
# ปลาฉลามพยาบาล
ปลาฉลามพยาบาล หรือ ปลาฉลามขี้เซา  เป็นปลาฉลามชนิดหนึ่ง มีชื่อวิทยาศาสตร์ว่า Ginglymostoma cirratum อยู่ในวงศ์ Ginglymostomatidae เป็นเพียงชนิดเดียวเท่านั้นที่อยู่ในสกุล Ginglymostoma 

โดยที่ชื่อวิทยาศาสตร์นั้นคำว่า Ginglymostoma หรือ Ginglymostomatidae มาจากภาษากรีกคำว่า γίγγλυμος (ginglymos) หมายถึง "บานพับ" หรือ "สายยู" และ στόμα (stoma) หมายถึง "ปาก" และคำว่า cirratum มาจากภาษากรีก หมายถึง "ขด" หรือ "ว่ายน้ำ"

จัดเป็นปลาฉลามในอันดับ Orectolobiformes หรือปลาฉลามหน้าดินขนาดใหญ่ มีลักษณะคล้ายกับปลาฉลามพยาบาลสีน้ำตาล (Nebrius ferrugineus) ที่พบได้ในทวีปเอเชียและแอฟริกา ซึ่งในอดีตได้สร้างความสับสนให้แก่แวดวงวิชาการมาแล้ว โดยปลาฉลามพยาบาลจะพบได้ตามแถบหมู่เกาะแคริบเบียน, แถบชายฝั่งของรัฐฟลอริดาตอนใต้และฟลอริดาคียส์, ชายฝั่งมหาสมุทรแอตแลนติกและแปซิฟิกของสหรัฐอเมริกา, ทะเลคอร์เตสไปจนถึงชายฝั่งเปรูในทวีปอเมริกาใต้

มีขากรรไกรที่แข็งแรง ในปากมีฟันที่แบนและงุ้มเข้าภายใน ใช้สำหรับงับอาหารซึ่งได้แก่ ปลาขนาดเล็กกว่าตามหน้าดินและสัตว์มีกระดองและมอลลัสคาต่าง  ๆ รวมถึงหอยเม่นให้อยู่และกัดให้แตก โดยใช้อวัยวะที่คล้ายหนวดเป็นเครื่องนำทางและเป็นประสาทสัมผัส จะใช้วิธีการกินด้วยการดูดเข้าปาก มีครีบหางที่ยาวถึงร้อยละ 25 ของความยาวลำตัว ลำตัวเป็นสีเหลืองน้ำตาลจนถึงสีน้ำตาลเข้ม ขณะที่ยังเป็นปลาวัยอ่อนจะมีจุดเข้มเล็ก ๆ กระจายอยู่ทั่ว
thumb|left|ขณะกินอาหาร
เป็นปลาที่อาศัยและหากินตามพื้นน้ำในความลึกไม่เกิน 70 เมตร บางครั้งพบได้ใกล้ชายฝั่งหรือป่าชายเลน เนื่องจากเข้ามาหาอาหารกิน ใช้เวลาหากินในเวลากลางคืน และนอนหลับตามโพรงถ้ำหรือกองหินในเวลากลางวัน เป็นปลาที่มักจะอยู่นิ่ง ๆ ซึ่งบางครั้งอาจพบรวมตัวกันได้นับสิบตัวVacation Nightmares, "Dangerous Encounters". สารคดีทาง new)tv: ศุกร์ที่ 26 ธันวาคม 2557

มีความยาวได้ถึงเกือบ 4 เมตร น้ำหนักกว่า 300 ปอนด์ (ขนาดโตเต็มที่ที่มีบันทึกไว้ คือ ยาว 4.3 เมตร (14 ฟุต) น้ำหนัก 330 กิโลกรัม (730 ปอนด์)Nurse Shark National Geographic) โดยปกติเป็นปลาที่ไม่ทำอันตรายมนุษย์ จึงเป็นที่ชื่นชอบของนักดำน้ำที่จะถ่ายรูปเช่นเดียวกับปลาฉลามเสือดาว (Stegostoma fasciatum) แต่ก็สามารถทำร้ายมนุษย์ได้ หากไปรบกวนเข้าด้วยการกัดและดูดที่ทรงพลัง

เป็นปลาที่นิยมเลี้ยงกันตามสถานแสดงพันธุ์สัตว์น้ำต่าง ๆ ทั่วโลก มีฤดูกาลผสมพันธุ์อยู่ระหว่างเดือนมิถุนายนจนถึงกรกฎาคม  เป็นปลาที่ออกเป็นไข่แต่ลูกปลาจะพัฒนาจนฟักเป็นตัวในท้องของแม่ปลาเหมือนปลาฉลามส่วนใหญ่ชนิดอื่น ตั้งท้องนานประมาณ 6 เดือน ออกลูกสูงสุดได้ถึง 21-29 ตัว ใช้เวลานาน 18 เดือนสำหรับรังไข่ที่จะพร้อมให้กำเนิดไข่ชุดใหม่ ลูกปลาเมื่อแรกเกิดม่ีความยาวประมาณ 30 เซนติเมตร โดยจุดสีเข้มนั้นจะค่อย ๆ จางหายไปเมื่ออายุมากขึ้น
# แอดัมส์ทาวน์
แอดัมส์ทาวน์  คือเมืองหลวงของหมู่เกาะพิตแคร์นอีกทั้งยังเป็นชุมชนแห่งเดียวของหมู่เกาะ ตั้งอยู่ทางด้านเหนือของเกาะ มีประชากร 48 คน (ค.ศ. 2007) ชุมชนนี้ถือว่าเป็นเมืองหลวงที่เล็กที่สุดในโลก การเดินทางไปแอดัมส์ทาวน์นั้นทำได้ทางเรือเท่านั้น